
Parlamentul României

Camera Deputaţilor
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC




	Bucureşti,
	11.06.2009

	Nr.
	26/475




Către

BIROUL PERMANENT AL

CAMEREI DEPUTATILOR


Vă înaintăm, alăturat, Raportul asupra cererii de reexaminare a Legii privind aprobarea Ordonanţei de urgenţă a Guvernului nr.94/2008 pentru stabilirea unor măsuri privind punerea în circulaţie a paşapoartelor electronice, precum şi producerea altor documente de călătorie, trimisă comisiei noastre spre reexaminare cu adresa nr.PL.-x 605/2008/2009 din 25 mai 2009. 
PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T 
asupra cererii de reexaminare a Legii privind aprobarea Ordonanţei de urgenţă a Guvernului nr.94/2008 pentru stabilirea unor măsuri privind punerea în circulaţie a paşapoartelor electronice, precum şi producerea altor documente de călătorie
(PL-X 605/2008)


În conformitate cu prevederile art.135 alin. (5) din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată spre reexaminare cu Legea privind aprobarea Ordonanţei de urgenţă a Guvernului nr.94/2008 pentru stabilirea unor măsuri privind punerea în circulaţie a paşapoartelor electronice, precum şi producerea altor documente de călătorie, trimisă cu adresa nr. PL.-x 605/2008/2009 din 25 mai 2009.

Această lege, adoptată de Parlamentul României, cu respectarea prevederilor art.75 şi ale art.76 alin.(2) din Constituţia României, republicată, a fost transmisă spre promulgare Preşedintelui României la data de 23.03.2009.

Camera Deputaţilor este Cameră decizională.

În temeiul prevederilor articolului 77 alin.(2) din Constituţia României, republicată, Preşedintele României a formulat o cerere de reexaminare pentru următorul motiv:

· Ordonanţa de urgenţă a Guvernului nr.94/2008 pentru stabilirea unor măsuri privind punerea în circulaţie a paşapoartelor electronice, precum şi producerea altor documente de călătorie, în forma iniţială, prevedea, la art.III, trecerea unui imobil din proprietatea privată a Regiei Autonome „Administraţie Patrimoniului Protocolului de Stat”, în domeniul public al statului, cu plată, la valoarea de inventar actualizată cu indicele de inflaţie.

· Cu ocazia aprobării prin lege a Ordonanţei de urgenţă a Guvernului nr.94/2008, Parlamentul României a modificat art.III al Ordonanţei şi a dispus trecerea imobilului din proprietatea privată a RAPPS în proprietate publică a statului, cu titlu gratuit.

· Având în vedere prevederile art.44 din Constituţia României care garantează proprietatea indiferent de titular şi interzice exproprierea fără dreaptă şi prealabilă despăgubire, considerăm că modificările aduse Ordonanţei de urgenţă a Guvernului nr.94/2008 prin legea de aprobare, încalcă dreptul de proprietate şi contravin ordinii constituţionale.

În conformitate cu prevederile art.61 din Regulamentul Camerei Deputaţilor, republicat, membrii Comisiei au dezbătut cererea de reexaminare în şedinţa din 10 iunie 2009.
Din numărul total de 31 membrii Comisiei au fost prezenţi la dezbateri 29 deputaţi. 

La lucrările Comisiei a participat, în calitate de invitat, domnul Dan Iarv - director în cadrul Secretariatului General al Guvernului.


Senatul,  în calitate de primă Cameră sesizată, a reexaminat cererea formulată de Preşedintele României şi, în consecinţă, a adoptat proiectul de lege sus menţionat în şedinţa din 20 mai 2009.

În urma dezbaterilor, membrii Comisiei au hotărât cu unanimitate de voturi să propună plenului Camerei Deputaţilor admiterea cererii de reexaminare formulată de Preşedintele României şi adoptarea proiectului de Lege privind aprobarea Ordonanţei de urgenţă a Guvernului nr.94/2008 pentru stabilirea unor măsuri privind punerea în circulaţie a paşapoartelor electronice, în forma adoptată de Senat. 


În raport de obiectul şi conţinutul său, legea face parte din categoria legilor ordinare.
PREŞEDINTE,


         SECRETAR,




        
Sulfina BARBU
         
Mihai Cristian APOSTOLACHE
Întocmit,

Consilier, Sofia CHELARU

